[{"text_idx": "#000003", "text": "Veebilehtede kaudu tehakse maailmas keskmiselt ligi 30 000 ku\u0308berru\u0308nnakut pa\u0308evas, et blokeerida nende to\u0308o\u0308d vo\u0303i varastada, rikkuda ja kustutada seal olevaid andmeid. Telia ku\u0308berturbe lahenduste insener Tanel Kindsigo selgitab, millised ohud kaasnevad selliste ru\u0308nnakutega ning kuidas saab ettevo\u0303te oma veebirakendusi nende eest ko\u0303ige to\u0303husamalt kaitsta."}, {"text_idx": "#000004", "text": "Tarkvaradest leitakse pidevalt turvaauke, mida ku\u0308berkurjategijad u\u0308ritavad kiiresti a\u0308ra kasutada. Selliste ru\u0308nnakute ennetamiseks tuleks oma veebiserveri tarkvara regulaarselt uuendada. Eriti oluline on tagada veebilehe koodi turvalisus. U\u0308le poolte maailma veebilehtedest on loodud sisuhaldustarkvarade abil, millest u\u0308livo\u0303imsalt levinuim on WordPress. Kahjuks leitakse ka sealt va\u0308ga palju turvaauke, misto\u0303ttu on oluline vo\u0303imalikult kiiresti alla laadida sisuhaldustarkvara ko\u0303ige va\u0308rskemad uuendused. Paraku ei anna ka see sissemurdmise vastu garantiid. Ku\u0308berkurjategijad vo\u0303ivad leitud turvaauke salajas hoida ja neid a\u0308ra kasutada enne, kui need lo\u0303puks avalikuks tulevad ja parandatakse."}, {"text_idx": "#000006", "text": "Info asendamine vo\u0303i andmete rikkumine"}, {"text_idx": "#000007", "text": "Kui veebilehele o\u0303nnestub sisse murda, vo\u0303ivad kurjategijad selle sisu a\u0308ra muuta, levitada seal na\u0308iteks enda propagandat, soovimatut reklaami vo\u0303i lihtsalt jagada valeinfot, rikkuda andmebaasis olevad andmed ja no\u0303uda lunaraha nende taastamise eest. Lisaks ko\u0303igele sellele vo\u0303ivad ru\u0308ndajad muuta veebilehe koodi selliselt, et sinna sisse logides saadetakse ko\u0303ik kasutajatunnused ja paroolid kurjategijate serverisse, avades sellega neile ligipa\u0308a\u0308su veebilehe piiratud sisule."}, {"text_idx": "#000010", "text": "Interneti su\u0308gavustes levitatakse kasutajatunnuste ja paroolide andmebaase. Seal sisalduva infoga vo\u0303idakse hakata proovima ettevo\u0303tte veebilehele sisse logida, lootuses, et mo\u0303ni parool klapib. Kui na\u0308iteks klient kasutab sama parooli mitmes eri kohas, ongi lehele sissepa\u0308a\u0308semise risk reaalne."}, {"text_idx": "#000011", "text": "Erinevatel andmetel moodustab rakendustarkvara liidese ehk API kaudu tehtud liiklus juba ca 50-80% kogu veebiliiklusest. Seega ei saa enam mo\u0308o\u0308da vaadata ka API turvalisusest. Peamiselt suhtlevad API kaudu veebirakendused ise. La\u0308bi API on rakendustel va\u0308ga mugav veebilehelt ka\u0308tte saada vajalikku infot ja andmeid, et neid to\u0308o\u0308delda, salvestada ja veebilehel presenteerida. Paraku on seda ja\u0308rjest enam hakanud a\u0308ra kasutama ka ku\u0308berkurjategijad."}, {"text_idx": "#000012", "text": "API on sisuliselt programmikood veebiserveris ja kui arendajad pole selle loomisel piisavalt turvalisusele mo\u0303elnud, vo\u0303ibki osutuda vo\u0303imalikuks selle kaudu saada ligi piiratud ligipa\u0308a\u0308suga andmetele vo\u0303i neid isegi kustutada. Ku\u0308bermaailmas tuntud kogukond nimetusega OWASP ehk Open Worldwide Application Security Project on va\u0308lja andnud isegi levinumate API turvaprobleemide Top 10 listi."}, {"text_idx": "#000014", "text": "Keegi ei soovi end leida olukorrast, kus veebilehe kaudu on andmebaasist kogu info kustutatud vo\u0303i a\u0308ra kru\u0308pteeritud ja varukoopiat ei ole. Seeto\u0303ttu tasub ettevo\u0303ttele olulisi andmeid alati varundada. Ta\u0308htis on hoida varukoopiad veebisu\u0308steemidest lahus, et neid ei saaks sama ru\u0308nde ka\u0308igus a\u0308ra kustutada. Lisaks vo\u0303iks vahel kontrollida ka koopiate terviklikkust, et need ei oleks mingil po\u0303hjusel riknenud."}, {"text_idx": "#000015", "text": "Olulistele andmetele peaksid ligi pa\u0308a\u0308sema u\u0308ksnes selleks volitatud kasutajad. Andmetele ligipa\u0308a\u0308su piiramiseks kasutatakse MFA (Multi-Factor Authentication) meetodeid ja autoriseerimist. Selleks on tarvis andmed klassifitseerida, et oleks selge, millised kasutajaprofiilid millistele andmetele ligi pa\u0308a\u0308seda tohivad, ja milline info on ta\u0308iesti avalik. Selle alusel saaks siis veebirakendus infot va\u0308lja anda vo\u0303i hoopis piirata."}, {"text_idx": "#000016", "text": "Veebilehed muutuvad kergemini ru\u0308nnatavaks, kui ja\u0308etakse ta\u0308idetavatesse vormidesse sisestatav info valideerimata. Sinna sisestatud spetsiaalse koodi abil on vo\u0303imalik sooritada mitmeid eri sorte ru\u0308ndeid nagu na\u0308iteks SQL Injection, mis loob ku\u0308berkurjategijatele sisuliselt ta\u0308ieliku ligipa\u0308a\u0308su ettevo\u0303tte andmebaasile. Seeto\u0303ttu on vaja ta\u0308pselt a\u0308ra defineerida, millist sisendit veebirakendus konkreetses olukorras kliendilt ootab ning kui sisend sellele ei vasta, siis pa\u0308ring tu\u0308histatakse."}, {"text_idx": "#000017", "text": "Aegajalt leitakse serverite tarkvaras turvaauke, mida on vo\u0303imalik kurjasti a\u0308ra kasutada. On oluline pidevalt monitoorida tarkvara versioone ja neid o\u0303igel ajal uuendada."}, {"text_idx": "#000018", "text": "Sisuhaldustarkvara kasutades vo\u0303i ise veebirakenduse koodi arendades on va\u0308ga oluline pidevalt uuendada rakendustarkvara. Oma tarkvarakoodi puhul ei tule turvaaugud muidugi ise va\u0308lja, keegi peab neid spetsiaalselt otsima ja testima."}, {"text_idx": "#000019", "text": "Regulaarset turvaskaneerimist peaksid eelko\u0303ige praktiseerima need, kes ise arendavad oma veebirakenduste koodi. Skaneerimise abil on vo\u0303imalik enamlevinud turvano\u0303rkused kiirelt u\u0308les leida, et jo\u0303uaks need enne parandada, kui ru\u0308ndajad hakkavad neid a\u0308ra kasutama."}, {"text_idx": "#000020", "text": "Lisaks veebirakenduse turvano\u0303rkuste skaneerimisele tasuks kriitilisematele rakendustele tellida la\u0308bistustest (penetration testing) mo\u0303nelt teenusepakkujalt, kes tegeleb turvaaukude otsimise ja veebilehele sissemurdmisega. Leitud probleemidest koostatakse raport, mille alusel saab hakata turvaauke likvideerima."}, {"text_idx": "#000021", "text": "Avalikku Wifi-vo\u0303rku kasutades olge ettevaatlik, sest ku\u0308berkurjategijad vo\u0303ivad juba olla sinna sisse murdnud ja ja\u0308lgivad ning salvestavad seal kogu liiklust. Seeto\u0303ttu on oluline alati kasutada kru\u0308pteeritud andmesidet. Veebiliikluse puhul https protokolli. Veebileht peaks kasutama piisavalt turvalisi kru\u0308ptoalgoritme, mida ei saa lahti muukida."}, {"text_idx": "#000022", "text": "Veebirakenduse tulemu\u0308u\u0308r ehk WAF (web application firewall) adresseerib a\u0308ra pa\u0308ris paljud ohukohad. Samuti on see u\u0308ks komplekssemaid lahendusi, kus u\u0308hes turvaseadmes tekib mitmekihiline kaitse ning veebilehe pihta suunatud ru\u0308nded muutuvad tuvastatavaks ja to\u0303rjutavaks koos sellega seotud logide ja raportitega. Viimased annavad u\u0308levaate teie veebirakenduses toimuvast. Veebirakenduse tulemu\u0308u\u0308ri teenust hakkab la\u0308hiajal pakkuma ka Telia Eesti."}, {"text_idx": "#000030", "text": "Rakendused, mis muudavad sel su\u0308gisel o\u0303ppimise ja to\u0308o\u0308tamise lihtsamaks"}, {"text_idx": "#000033", "text": "NO\u0303UANDED, kuidas eraldada kodukontorit elutoast"}, {"text_idx": "#000038", "text": "Koolio\u0303de Laura Somelar: koolieluga kohanemiseks tuleb anda lapsele aega ja varuda kannatlikkust"}, {"text_idx": "#000042", "text": "Kuidas muuta pisike tudengituba hubaseks ja praktiliseks?"}, {"text_idx": "#000043", "text": "Ta\u0308name, et liitusite meie uudiskirjaga."}]